Але ж і "тамтэйшых" у яе хапае. У Нацыянальным акадэмічным Вялікім тэатры балета Беларусі ідуць два яе балеты – "Макбет", які быў дыпломнай працай, і "Беласнежка і сем гномаў". Запомніліся пластычныя "партытуры" Наталлі ў драматычных спектаклях "Шчаслівыя жабракі" ў ТЮГу і "Тата, тата, бедны тата..." у тэатры імя М. Горкага. Дый балетная моладзь трывала бярэ прэміі, выязджаючы на міжнародныя конкурсы менавіта з яе мініяцюрамі, у якіх ёсць дзе разгарнуцца акцёрскаму тэмпераменту.